**Farské oznamy**

1. **pôstna nedeľa Laetare (14. 3. 2021)**

|  |  |  |
| --- | --- | --- |
| Pondelok | Pondelok po 4. pôstnej nedeli |  |
| Utorok | Utorok po 4. pôstnej nedeli |  |
| Streda | Streda po 4. pôstnej nedeli |  |
| Štvrtok | Štvrtok po 4. pôstnej nedeli |  |
| Piatok | Sv. Jozefa, ženícha Preblahoslav.Panny Márie, slávnosť |  |
| Sobota | Sobota po 4. pôstnej nedeli |  |
| Nedeľa | Piata pôstna nedeľa (zahalenie kríža) | 10.30 online |

Chcel by som vás povzbudiť k modleniu sa krížovej cesty.

Môžete si nahlasovať úmysly sv. omší na apríl.

Na budúcu nedeľu bude zbierka na pomoc prenasledovaným kresťanom a vojnovým utečencom.

„Fórum života organizuje 21. ročník celoslovenskej kampane „Deň počatého dieťaťa", ktorá prebieha v období 1. až 25. marec. Posolstvom kampane je vniesť do spoločnosti nádej a vďačnosť za svoj vlastný život i za životy našich blízkych. Dielo kampane možno podporiť kúpou virtuálnej bielej stužky na webovej stránke [25marec.sk](http://25marec.sk/) , kde sa o „dni počatého dieťaťa" dozviete bližšie informácie. Oslávme život spoločne a pripnime si bielu stužku! Pomôžte nám šíriť myšlienku, že život je dar!

Otec arcibiskup Zvolenský povzbudil nás kňazov k záujmu o druhých v pomoci pri zaregistrovaní alebo dopravu starších občanov na očkovanie proti Covid 19, ak by ste , ale i niektorí z vás vedeli, že máte v okolí osamelých ľudí, ktorým nemá kto pomôcť, chcem vás poprosiť o preukázanie tejto pomoci alebo nahlásenie týchto ľudí na farský úrad.

Chcem vás všetkých pozvať ku sv. spovedi i slovami Sv. otca Františka, ktorého výročie zvolenia si pripomíname (2013, pápežská hymna) a ktorý hovorí: „Keď sa idem vyspovedať, je to aby som sa uzdravil, liečil svoju dušu. Aby som vyšiel duchovne zdravší. Aby som od biedy prešiel k milosrdenstvu. **V centre spovede nie sú hriechy, ktoré hovoríme, ale Božia láska, ktorú prijímame a ktorú vždy potrebujeme. Centrom spovede je Ježiš, ktorý nás očakáva, počúva nás a odpúšťa nám.** **Zapamätajme si: v srdci Boha sme my, ešte prv než naše chyby.** Modlime sa, aby sme prežívali sviatosť zmierenia s obnovenou hĺbkou, aby sme okúsili bezhraničné Božie milosrdenstvo. A modlime sa, aby Boh dal svojej Cirkvi milosrdných kňazov a nie mučiteľov.“

Chcel by som sa poďakovať za vaše modlitby, obety, finančnú podporu našej farnosti i za každý druh pomoci. Zostávame spojení v modlitbe a žehnám vám do ďalšieho týždňa.

Odkaz na apoštolský list o sv. Jozefovi Patris corde:

<https://www.kbs.sk/obsah/sekcia/h/dokumenty-a-vyhlasenia/p/dokumenty-papezov/c/apostolsky-list-patris-corde>